****

**แผนพัฒนาการเกษตรระดับตำบล**

**ตำบลทุ่งยางเมือง**

**อำเภอคีรีมาศ จังหวัดสุโขทัย**

**ปี 2566 – 2570**



**จัดทำโดย สำนักงานเกษตรอำเภอคีรีมาศ**

**จังหวัดสุโขทัย**

##### คำนำ

การจัดทำแผนพัฒนาการเกษตรระดับตำบลเป็นกระบวนการอันสำคัญยิ่งในการขับเคลื่อนการดำเนินงานด้านการพัฒนาการเกษตรเพราะแผนเป็นสิ่งชี้ให้เห็นถึงเป้าหมายและวิธีดำเนินการเพื่อให้เกิดความสำเร็จในเป้าหมายนั้น ๆ แผนพัฒนาการเกษตรตำบลทุ่งยางเมือง จึงเป็นเครื่องมือสำคัญในการพัฒนาชีวิตความเป็นอยู่ด้านการประกอบอาชีพด้านเกษตรกระทรวงเกษตรและสหกรณ์และกรมส่งเสริมการเกษตร มีนโยบายให้จัดทำแผนพัฒนาการเกษตรที่ชัดเจน กำหนดกรอบการดำเนินงานในทุกมิติ เพื่อนำไปสู่เป้าหมายที่กำหนดตามกรอบเวลาในทุกระดับพื้นที่ โดยใช้ Agri-map มาใช้ประโยชน์ ให้จัดทำแผนที่ทำการเกษตรในพื้นที่รับผิดชอบทั้งในระดับตำบล อำเภอ และจังหวัด รวมทั้งวิเคราะห์แผนที่ทำการเกษตรในพื้นที่รับผิดชอบเพื่อจัดทำแผนพัฒนาการเกษตรระยะสั้นและระยะยาว และใช้เป็นแนวทางในการส่งเสริมการเกษตรให้เหมาะสมต่อไป

การจัดทำแผนพัฒนาการเกษตรตำบลทุ่งยางเมืองในครั้งนี้ ได้จัดทำขึ้น โดยคำนึงถึงความเป็นไปได้ในทางปฏิบัติพิจารณาสภาพปัญหาความจำเป็นเร่งด่วนของปัญหาที่เกิดขึ้นและความต้องการของประชาชนเป็นสำคัญโดยอาศัยกระบวนการมีส่วนร่วมของเกษตรกรที่ประกอบอาชีพด้านการเกษตรเป็นหลักมีวัตถุประสงค์หลักเพื่อให้มีทิศทางและเป้าหมายการทำงานที่เป็นรูปธรรมในการส่งเสริมและพัฒนาการเกษตรในทุกระดับ

โดยกระบวนการจัดทำแผนพัฒนาการเกษตรให้อาศัยหลักการมีส่วนร่วมของเกษตรกร หน่วยงาน องค์กร ร่วมกำหนดเป้าหมาย และวางกลยุทธ์ ในการดำเนินงานจัดทำแผนพัฒนาการเกษตรร่วมกัน

การจัดทำแผนพัฒนาการเกษตรตำบลทุ่งยางเมืองจะสำเร็จลุล่วงได้ด้วยความร่วมมือของสำนักงานเกษตรคีรีมาศ องค์การบริหารส่วนตำบลทุ่งยางเมือง คณะกรรมการหมู่บ้านแต่ละหมู่และชุมชนเป็นอย่างดี รวมทั้งหน่วยงานภาคี ทางสำนักงานเกษตรอำเภอคีรีมาศ จึงหวังเป็นอย่างยิ่งว่าแผนพัฒนาการเกษตรตำบลทุ่งยางเมือง จะช่วยให้แผนการส่งเสริมสำเร็จลุล่วงเป็นไปตามวัตถุประสงค์การจัดทำแผนพัฒนาการเกษตรได้ด้วยดี จึงขอขอบคุณมา ณ ที่นี้ และจะนำแผนพัฒนาการเกษตรตำบลทุ่งยางเมือง ไปสู่การปฏิบัติให้สำเร็จตามวัตถุประสงค์

ขอขอบคุณท่านเกษตรอำเภอคีรีมาศ คณะกรรมการศูนย์ถ่ายทอดเทคโนโลยีการเกษตร และกำนัน ผู้ใหญ่บ้าน ตำบลทุ่งยางเมือง ที่สนับสนุนข้อมูล และร่วมจัดทำแผนงานโครงการ เพื่อพัฒนาตำบลทุ่งยางเมืองต่อไป

### สำนักงานเกษตรอำเภอคีรีมาศ

มกราคม 2565

**สารบัญ**

หน้า

**บทที่ 1** สภาพทั่วไป

* 1. ที่ตั้ง อาณาเขต ขอบเขตการปกครอง 1
  2. ลักษณะภูมิประเทศ 1
  3. สภาพภูมิอากาศ 2
  4. เส้นทางคมนาคม 2
  5. แหล่งน้ำ 2
  6. สภาพเศรษฐกิจและสังคม 3
  7. การใช้ประโยชน์ที่ดิน 4

**บทที่ 2 การวิเคราะห์สถานการณ์การเกษตรของตำบลทุ่งยางเมือง**

2.1ข้อมูลประกอบการวิเคราะห์พื้นที่ 5

2.2 สินค้าเกษตรที่สำคัญ 10

2.3 ศักยภาพพื้นที่/ทรัพยากรการเกษตร 17

2.4 ประเด็นปัญหา สภาพของปัญหา แนวทางการแก้ไข 20

2.5 การจัดทำ TOWS Matrix 22

2.6 กลยุทธ์การพัฒนา 23

**บทที่ 3 แนวทางการพัฒนาการเกษตรระดับตำบล**

3.1 พัฒนาการการผลิตรายสินค้า 25

3.2 พัฒนาเกษตรกร/กลุ่ม/องค์กรเกษตรกร 26

3.3 พัฒนาพื้นที่และทรัพยากรเกษตรกร 27

3.4 สรุปโครงการและงบประมาณ 28

**สารบัญตาราง**

ตารางที่ 1 แสดงข้อมูลด้านประชากร 3

ตารางที่ 2 แสดงหัวหน้าครัวเรือน 5

ตารางที่ 3 แสดงลักษณะการประกอบอาชีพเกษตรกร 5

ตารางที่ 4 แสดงลักษณะการถือครองที่ดิน 7

ตารางที่ 5 แสดงลักษณะประเภทเอกสารสิทธิ์ 7

ตารางที่ 6 แสดงจำนวนสมาชิกและสถาบัน 8

ตารางที่ 7 แสดงจำนวนแหล่งเรียนรู้/ศูนย์เรียนรู้ 8

ตารางที่ 8 แสดงอาสาสมัครเกษตร 8

ตารางที่ 9 แสดงข้อมูลปราชญ์ชาวบ้าน 9

ตารางที่ 10 แสดงร้อยละชั้นความเหมาะสมการปลูกข้าว 11

ตารางที่ 11 แสดงปริมาณการปลูกข้าว 11

ตารางที่ 12 แสดงต้นทุนการผลิตข้าว ปี 2562 13

ตารางที่ 13 แสดง Smart Farmer ต้นแบบด้านข้าว 13

ตารางที่ 14 แสดงร้อยละชั้นความเหมาะสมการปลูกอ้อยโรงงาน 14

ตารางที่ 15 แสดงปริมาณการปลูกอ้อยโรงงาน 15

ตารางที่ 16 แสดงต้นทุนการผลิตอ้อยโรงาน 16

ตารางที่ 17 แสดง Smart Farmer ต้นแบบด้านอ้อยโรงงาน 17

ตารางที่ 18 แสดงประเด็นปัญหา สภาพของปัญหา และแนวทางการแก้ไข 20

ตารางที่ 19 แสดงการวิเคราะห์ตาราง TOWS Matrix 22

ตารางที่ 20 สรุปโครงการและงบประมาณ 24

**บทที่ 1**

**สภาพทั่วไป**

**1.1 ที่ตั้ง อาณาเขต ขอบเขตการปกครอง**

ที่ตั้งอาณาเขต

ทิศเหนือ จด ตำบลหนองกระดิ่ง อ.คีรีมาศ จ.สุโขทัย

ทิศใต้ จด ตำบลบึงทับแรต อ.ลานกระบือ จ.กำแพงเพชร

ทิศตะวันออก จด ตำบลนิคมพัฒนา อ.บางระกำ จ.พิษณุโลก

ทิศตะวันตก จด ตำบลสามพวง อ.คีรีมาศ จ.สุโขทัย

มีหมู่บ้าน จำนวน 5 หมู่บ้าน ดังนี้

หมู่ที่ 1 บ้านสงกระสา

หมู่ที่ 2 บ้านทุ่งยางเมือง

หมู่ที่ 3 บ้านบ้านเนินสะเดา

หมู่ที่ 4 บ้านวังกร่าง

หมู่ที่ 5 บ้านคลองน้ำเย็น

**1.2 ลักษณะภูมิประเทศ** **(Topographic)**

สภาพพื้นที่ตำบลทุ่งยางเมือง ประกอบด้วยพื้นที่ราบ ดินร่วนปนทราย และเป็นป่าสงวนแห่งชาติ “ป่าเขาหลวง” ในฤดูแล้ง จะแห้งแล้ง พื้นที่ส่วนใหญ่เป็นพื้นที่ทำการเกษตร ซึ่งประชากรส่วนใหญ่ประกอบอาชีพเกษตรกรรมเป็นอาชีพหลัก

ลักษณะดิน ดินมีลักษณะเป็นดินเหนียว ดินร่วนปนทราย เหมาะสำหรับการเพาะปลูก


กลุ่มชุดดิน ประกอบด้วย กลุ่มชุดดิน 4, 5, 6, 7, 33, 36, 40, 62 โดยกลุ่มชุดดินหลัก ได้แก่

กลุ่มชุดดินที่ 33 จำนวน 10,658 ไร่

กลุ่มชุดดินที่ 4 จำนวน 3,679 ไร่

กลุ่มชุดดินที่ 5 จำนวน 2,203 ไร่

กลุ่มชุดดินที่ 7 จำนวน 1,374 ไร่



ภาพที่ 1 แสดงแผนที่ชุดดินตำบลทุ่งยางเมือง

**1.3 สภาพภูมิอากาศ**

ภูมิอากาศโดยทั่วไปของตำบลทุ่งยางเมืองเป็นอากาศร้อนชื้น ประกอบด้วย 3 ฤดู คือ

ฤดูร้อน เริ่มตั้งแต่เดือนกุมภาพันธ์ ถึงเดือนพฤษภาคม

ฤดูฝน เริ่มตั้งแต่เดือนมิถุนายน ถึงเดือนกันยายน

ฤดูหนาว เริ่มตั้งแต่เดือนตุลาคม ถึงเดือนกรกฎาคมของปีถัดไป

**1.4 เส้นทางคมนาคม**

มีถนนสายหลักที่ใช้ในการคมนาคม คือ ทางหลวงชนบท ผ่านหมู่ที่ 1, 2, 4 เชื่อมต่ออำเภอบางระกำ จังหวัดพิษณุโลก และอำเภอลานกระบือ จังหวัดกำแพงเพชร และมีทางลาดยาง ทางลูกรังที่ก่อสร้างโดยใช้งบประมาณองค์การบริหารส่วนตำบลทุ่งยางเมือง และองค์การบริหารส่วนจังหวัดสุโขทัย ในพื้นที่ตำบลทุ่งยางเมืองหลายเส้นทาง

**1.5 แหล่งน้ำ**

ตำบลทุ่งยางเมือง อยู่นอกเขตชลประทาน มีแหล่งน้ำที่สำคัญในตำบลทุ่งยางเมือง ประกอบด้วย

แหล่งน้ำธรรมชาติ

* คลองน้ำเย็น 1 แห่ง
* คลองยาง 1 แห่ง
* คลองน้ำไหล1 แห่ง
* บึงซ่านน้ำ1 แห่ง
* บึงซ่านแห้ง 1 แห่ง


**แหล่งน้ำที่สร้างขึ้น**

- บ่อน้ำตื้น 75 บ่อ

- บ่อโยก 8 บ่อ

- ประปาหมู่บ้าน 7 แห่ง

- สระเก็บน้ำ 5 แห่ง

****

ภาพที่ 2 แสดงแผนที่แหล่งน้ำ

**1.6 สภาพเศรษฐกิจและสังคม**

ข้อมูลด้านประชากรของตำบลทุ่งยางเมือง

ตารางที่ 1 แสดงข้อมูลด้านประชากรของตำบลทุ่งยางเมือง

|  |  |  |  |  |  |  |
| --- | --- | --- | --- | --- | --- | --- |
| หมู่ที่ | ชื่อบ้าน | จำนวนประชากร | | | จำนวนครัวเรือน (ครัวเรือน) | **จำนวนครัวเรือนเกษตรกร**  (ครัวเรือน) |
| ชาย | หญิง | รวม |
| 1 | บ้านสงกะสา | 176 | 194 | 370 | 121 |  |
| 2 | บ้านทุ่งยางเมือง | 246 | 223 | 469 | 159 |  |
| 3 | บ้านเนินสะเดา | 171 | 190 | 361 | 112 |  |
| 4 | บ้านวังกร่าง | 313 | 335 | 648 | 199 |  |
| 5 | บ้านคลองน้ำเย็น | 167 | 185 | 352 | 96 |  |
| **รวม** | | 1,073 | **1,127** | **2,200** | **687** |  |

ที่มา : กลุ่มงานทะเบียนและบัตร อำเภอคีรีมาศ 8 ก.พ. 2565

ตำบลทุ่งยางเมืองมีงานประเพณีเกี่ยวกับศาสนา และประเพณีโบราณ เช่น

- ประเพณีลอยกระทง เผาเทียน เล่นไป ช่วงเดือนพฤศจิกายนของทุกปี

- ประเพณีสงกรานต์ ช่วงเดือนเมษายนของทุกปี

- ประเพณีในวันสำคัญทางศาสนา เช่น วันเข้าพรรษา วันออกพรรษา เป็นต้น

ภูมิปัญญาท้องถิ่นที่โดดเด่น คือ การแปรรูปอาหาร การถนอมอาหาร การแพทย์แผนไทย/หมอสมุนไพร/หมอพื้นบ้าน การจักสาน งานฝีมือช่างไม้แกะสลัก ช่างปั้น การทอผ้า การทำขวัญนาค ภาษาถิ่น คือ ภาษาสุโขทัย

**1.7 การใช้ประโยชน์ที่ดิน (Land Used)**

พื้นที่ทั้งหมดของตำบล 18,428 ไร่

พื้นที่ทำการเกษตร 15,271 ไร่

* ทำนา 5,501 ไร่
* ไม้ผล 30 ไร่
* พืชไร่ 9,646 ไร่
* บ้านเรือนและอื่นๆ 3,211 ไร่

**บทที่ 2**

**การวิเคราะห์สถานการณ์การเกษตรของตำบลทุ่งยางเมือง**

**2.1 ข้อมูลประกอบการวิเคราะห์พื้นที่**

2.1.1 เกษตรกร


1) ครัวเรือนเกษตรกร

ตำบลทุ่งยางเมือง อำเภอคีรีมาศ มีครัวเรือนเกษตรกร จำนวน 501 ครัวเรือน โดยมีหัวหน้าครัวเรือนเกษตรกร อายุระหว่าง 46 – 55 ปี จำนวน 159 ครัวเรือน คิดเป็นร้อยละ 31.74 รองลงมาอายุระหว่าง 56 – 65 ปี คิดเป็นร้อยละ 22.75 และอายุ 36 - 45 ปีขึ้นไป คิดเป็นร้อยละ 19.96 ตามลำดับ

ตารางที่ 2 แสดงหัวหน้าครัวเรือนจำแนกตามอายุ ตำบลทุ่งยางเมือง อำเภอคีรีมาศ จังหวัดสุโขทัย

|  |  |  |
| --- | --- | --- |
| ช่วงอายุ (ปี) | ครัวเรือน | ร้อยละ |
| 65 ปีขึ้นไป | 95 | 18.96 |
| 56 - 65 ปี | 114 | 22.75 |
| 46 - 55 ปี | 159 | 31.74 |
| 36 - 45 ปี | 100 | 19.96 |
| 26 - 35 ปี | 32 | 6.39 |
| 18 - 25 ปี | 1 | 0.20 |
| รวม | 501 | 100.00 |

ที่มา : สำนักงานเกษตรอำเภอคีรีมาศ, พ.ศ. 2565



ภาพที่ 3 แสดงหัวหน้าครัวเรือนเกษตรกรจำแนกตามอายุ ตำบลทุ่งยางเมือง อำเภอคีรีมาศ จังหวัดสุโขทัย


2) ลักษณะการประกอบอาชีพ

ตำบลทุ่งยางเมือง อำเภอคีรีมาศ มีเกษตรกรที่ประกอบอาชีพหลักส่วนใหญ่เป็นการประกอบอาชีพเกษตรกรรม เป็นหลัก จำนวน 487 ครัวเรือน คิดเป็นร้อยละ 97.21 และประกอบอาชีพเกษตรกรรมเป็นรอง จำนวน 14 ครัวเรือน คิดเป็นร้อยละ 2.79

ตารางที่ 3 แสดงลักษณะการประกอบอาชีพเกษตรกร ตำบลทุ่งยางเมือง อำเภอคีรีมาศ จังหวัดสุโขทัย

|  |  |  |
| --- | --- | --- |
| **ลักษณะการประกอบอาชีพ** | **ครัวเรือน** | **ร้อยละ** |
| ประกอบอาชีพเกษตรกรรมเป็นหลัก | 487 | 97.21 |
| ประกอบอาชีพเกษตรกรรมเป็นรอง | 14 | 2.79 |

ที่มา : สำนักงานเกษตรอำเภอคีรีมาศ, พ.ศ. 2565



ภาพที่ 4 ลักษณะการประกอบอาชีพ ตำบลทุ่งยางเมือง อำเภอคีรีมาศ จังหวัดสุโขทัย


3) ลักษณะการถือครองที่ดิน

ลักษณะการถือครองที่ดินของเกษตรกรตำบลทุ่งยางเมือง ส่วนใหญ่เกษตรกรเป็นเจ้าของเอง จำนวน 927 ครัวเรือน เนื้อที่ 14,026 ไร่ คิดเป็นร้อยละ 61.84 รองลงมาคือเช่าที่ดิน จำนวน 520 ครัวเรือน เนื้อที่ 6,851 ไร่ คิดเป็นร้อยละ 34.69 สุดท้ายคืออื่น ๆ (ที่สาธารณะประโยชน์, ทำฟรี) จำนวน 52 ครัวเรือน เนื้อที่ 430 ไร่ คิดเป็นร้อยละ 3.47 ตามลำดับ

ตารางที่ 4 แสดงลักษณะการถือครองที่ดินของเกษตรกร อำเภอคีรีมาศ จังหวัดสุโขทัย

|  |  |  |
| --- | --- | --- |
| เกษตรกรเป็นเจ้าของเอง | 551 | 8,920.00 |
| เช่า | 257 | 3,229.00 |
| อื่นๆ (ที่สาธารณะประโยชน์, ทำฟรี) | 64.00 | 596.00 |

ที่มา : สำนักงานเกษตรอำเภอคีรีมาศ, พ.ศ. 2565



ภาพที่ 5 แสดงลักษณะการถือครองที่ดินตำบลทุ่งยางเมือง อำเภอคีรีมาศ จังหวัดสุโขทัย


4) ประเภทเอกสารสิทธิ์ (เฉพาะเกษตรกรเป็นเจ้าของเอง)

เกษตรกรอำเภอคีรีมาศ มีการถือครองที่ดินแบบเอกสารสิทธิ์ประเภทโฉนด จำนวน 862 ครัวเรือน คิดเป็นร้อยละ 83.29 รองลงมาคือเอกสารสิทธิ์ประเภท สป.ก. จำนวน 1 ครัวเรือน คิดเป็นร้อยละ 10 ไม่มีเอกสารสิทธิ์ จำนวน 1 ครัวเรือน คิดเป็นร้อยละ 10 และสุดท้ายหนังสือรับรองของหน่วยงาน จำนวน 171 ครัวเรือน คิดเป็นร้อยละ 16.52 ตามลำดับ

ตารางที่ 5 แสดงลักษณะประเภทเอกสารสิทธิ์ตำบลทุ่งยางเมือง อำเภอคีรีมาศ จังหวัดสุโขทัย

|  |  |  |  |  |
| --- | --- | --- | --- | --- |
| ประเภทเอกสารสิทธิ์ (ครัวเรือน) | | | | รวม |
| โฉนด/น.ส.ทุกประเภท | ส.ป.ก. ทุกประเภท | หนังสือรับรอง  ของหน่วยงาน | ไม่มีเอกสารสิทธิ์ |
| 551.00 | 339.00 | 287.00 | 1.00 | 99.00 |

ที่มา : <http://www.aiu.doae.go.th/bi_report/bi_report1/#tabs3> พ.ศ. 2565



ภาพที่ 6 แสดงประเภทเอกสารสิทธิ์ตำบลทุ่งยางเมือง อำเภอคีรีมาศ จังหวัดสุโขทัย

2.1.2 องค์กรและสถาบันเกษตรกร

1) กลุ่มเกษตรกร/สถาบัน

ตำบลทุ่งยางเมืองอำเภอคีรีมาศ มีกลุ่มส่งเสริมอาชีพ 1 กลุ่ม มีสมาชิก 36 ราย กลุ่มแม่บ้านเกษตรกร 13 กลุ่ม สมาชิก 727 ราย กลุ่มยุวเกษตรกร 1 กลุ่ม สมาชิก 15 ราย วิสาหกิจชุมชน 5 แห่ง สมาชิก 117 ราย

ตารางที่ 6 แสดงจำนวนและสมาชิกสถาบันเกษตรกรตำบลทุ่งยางเมือง

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ตำบล | กลุ่มส่งเสริมอาชีพ | | กลุ่มแม่บ้านเกษตรกร | | กลุ่มยุวเกษตรกรเกษตรกร | | วิสาหกิจชุมชน | | สหกรณ์ | | กลุ่มเกษตรกร | |
| กลุ่ม | สมาชิก (ราย) | กลุ่ม | สมาชิก (ราย) | กลุ่ม | สมาชิก (ราย) | แห่ง | สมาชิก (ราย) | แห่ง | สมาชิก (ราย) | กลุ่ม | สมาชิก (ราย) |
| ทุ่งยางเมือง | 1 | 25 | 5 | 112 | 1 | 15 | 4 | 52 | - | - | 1 | 42 |

ที่มา : สำนักงานเกษตรอำเภอคีรีมาศ พ.ศ.2565

2) ศูนย์เรียนรู้และเครือข่าย

อำเภอคีรีมาศ มีแหล่ง/ศูนย์เรียนรู้และบริการด้านการเกษตร มีศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) เครือข่าย 1 ศูนย์ ศูนย์จัดการศัตรูพืชชุมชน 1 ศูนย์ ศูนย์ถ่ายทอดเทคโนโลยีการเกษตรประจำตำบล 1 ศูนย์ และศูนย์ถ่ายทอดเทคโนโลยีด้านการพัฒนาที่ดิน 1 ศูนย์

ตารางที่ 7 แสดงจำนวนแหล่ง/ศูนย์เรียนรู้และบริการด้านการเกษตร อำเภอคีรีมาศ จังหวัดสุโขทัย

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ตำบล | ศพก. | ศพก. เครือข่ายย | ศจช. | ศดปช. | ศบกต. | ศูนย์เรียนรู้เศรษฐกิจพอเพียง | | | ศูนย์ถ่ายทอดเทคโนโลยี ด้านการพัฒนาที่ดิน |
| กษ. | ปศุสัตว์ | ปฏิรูป |
| ทุ่งยางเมือง |  | 1 | 1 |  | 1 |  |  |  | - |

ที่มา : สำนักงานเกษตรอำเภอคีรีมาศ, พ.ศ.2565

3) อาสาสมัครเกษตร

ตำบลทุ่งยางเมือง อำเภอคีรีมาศ มีอาสาสมัครเกษตร จำนวน 5 คน อาสาสมัครฝนหลวง 1 คน หมอดินอาสา 5 ราย อาสาปศุสัตว์ จำนวน 1 ราย

ตารางที่ 8 แสดงข้อมูลอาสาสมัครเกษตรอำเภอคีรีมาศ จังหวัดสุโขทัย

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ตำบล | หน่วยงาน /อาสาสมัครเกษตร (ราย) | | | | | | | | |
| อาสาสมัครฝนหลวง | ครูบัญชีอาสา | ประมงอาสา | อาสา ปศุสัตว์ | หมอดินอาสา | เกษตรหมู่บ้าน | สหกรณ์ | เศรษฐกิจการเกษตร | อาสาสมัครปฏิรูปที่ดิน |
| ทุ่งยางเมือง |  |  |  | 1 | 5 | 5 |  |  |  |

ที่มา : สำนักงานเกษตรอำเภอคีรีมาศ ,พ.ศ.2565

4) ปราชญ์ชาวบ้าน

อำเภอคีรีมาศ มีปราชญ์ชาวบ้านภายใต้โครงการเกษตรตามแนวทฤษฎีใหม่ โดยยึดปรัชญาเศรษฐกิจพอเพียง ซึ่งการดำเนินการโครงการได้คัดเลือกปราชญ์ชาวบ้านเป็นผู้ดำเนินการถ่ายทอดองค์ความรู้ตามวิถีของปราชญ์แต่ละคน ซึ่งในอำเภอคีรีมาศ มีปราชญ์ชาวบ้านจำนวน 1 คน

ตารางที่ 9 แสดงข้อมูลปราชญ์ชาวบ้านอำเภอคีรีมาศ จังหวัดสุโขทัย

|  |  |  |  |
| --- | --- | --- | --- |
| ตำบล | จำนวน (ราย) | ชื่อ – สกลุ | ที่อยู่ |
| ทุ่งยางเมือง | 2 | 1.นายเนี้ยว อ่อนปาน | 50 หมู่ที่ 2 ตำบลทุ่งยางเมือง |

ที่มา : สำนักงานเกษตรอำเภอคีรีมาศ ,พ.ศ.2565

5) ศูนย์เรียนรู้การเพิ่มประสิทธิภาพการผลิตสินค้าเกษตรเครือข่าย

ศูนย์: ศพก. เครือข่ายตำบลทุ่งยางเมือง อำเภอคีรีมาศ จังหวัดสุโขทัย

ประเภทศูนย์ : ศูนย์เรียนรู้เศรษฐกิจพอเพียง/ เกษตรทฤษฎีใหม่/เกษตรผสมผสาน

สถานที่ตั้ง : บ้านเนินสะเดา หมู่ที่ 3 ตำบลทุ่งยางเมือง อำเภอคีรีมาศ จังหวัดสุโขทัย

พิกัด : X 587217 Y 1852755 Zone 47

ชื่อประธาน : นางสาวพรพิมล ทองเผือก

เบอร์โทรศัพท์ : 097-2856325

เทคโนโลยีเด่นของศูนย์ : การเพาะและทำเชื้อเห็ด

การนำไปใช้ประโยชน์ : การเสริมสร้างอาชีพเสริมตามหลักเกษตรทฤษฎีใหม่

หลักสูตรการเรียนรู้ : 1. การอัดก้อนเชื้อเห็ด

2. การเพาะเลี้ยงเห็ดโดยใช้แบบโรงเรือนพ่นหมอก


ฐานเรียนรู้ที่ 1. การเพาะเห็ดนางฟ้า

2. การเพาะเห็ดขอน

3. การผลิตก้อนเชื้อเห็ดคุณภาพ

4. การรวมกลุ่มและบริหารจัดการกลุ่ม

5. การจัดทำบัญชีลดต้นทุนการผลิต



ภาพที่ 7 แสดงที่ตั้งศูนย์เรียนรู้การเพิ่มประสิทธิภาพการผลิตสินค้าเกษตรเครือข่าย

ตำบลทุ่งยางเมือง อำเภอคีรีมาศ จังหวัดสุโขทัย

5) กลุ่มเกษตรกรแปลงใหญ่ตำบลทุ่งยางเมือง อำเภอคีรีมาศ

อำเภอคีรีมาศ มีกลุ่มเกษตรกรแปลงใหญ่ จำนวน 1 กลุ่ม ได้แก่

1) แปลงใหญ่อ้อยโรงงานบ้านเนินสะเดา

ที่อยู่ หมู่ที่ 3 ตำบลทุ่งยางเมือง อำเภอคีรีมาศ จังหวัดสุโขทัย กิจกรรม อ้อยโรงงาน เป้าหมายการดำเนินงานลดต้นทุนการผลิต จาก 5,500 บาท/ต่อไร่ เป็น 4,500 บาท (-18.18.%)เป้าหมายผลผลิต เพิ่มผลผลิต จาก 10,000 กก./ไร่ เป็น 12,000 กก./ไร่ (+20 %) เป้าหมายรายได้ 10,000 บาท/ไร่ ประมาณการรายจ่าย 4,500 บาท/ไร่

*กิจกรรมที่ต้องการพัฒนา*

* การใช้ปุ๋ยตามค่าวิเคราะห์ดิน เพื่อลดต้นทุนการผลิต
* การใช้ท่อนพันธุ์สะอาด
* การจัดการระบบน้ำด้วยระบบน้ำหยด
* การบริหารจัดการใช้เครื่องจักรการเกษตรร่วมกัน


**2.2 สินค้าเกษตรที่สำคัญ**

2.2.1 ชนิดสินค้าข้าว

1) พื้นที่เหมาะสม/ไม่เหมาะสม

(1) เขตความเหมาะสม

ตำบลทุ่งยางเมือง มีพื้นที่ที่เหมาะสมสำหรับปลูกข้าว ทั้งหมด จำนวน 8,072 ไร่ โดยเป็นพื้นที่เหมาะปานกลาง (S2) จำนวน 8,072 ไร่ คิดเป็นร้อยละ 43.66 และพื้นที่ไม่เหมาะสมสำหรับข้าว จำนวน 10,412 ไร่ คิดเป็นร้อยละ 56.32



ภาพที่ 8 แสดงเขตความเหมาะสม (พื้นที่ศักยภาพ) สำหรับปลูกข้าว ตำบลทุ่งยางเมือง อำเภอคีรีมาศ


ตารางที่ 10 แสดงร้อยละแต่ละระดับชั้นความเหมาะสมสำหรับข้าวตำบลทุ่งยางเมือง อำเภอคีรีมาศ

|  |  |  |  |
| --- | --- | --- | --- |
| ตำบล | ความเหมาะสม | เนื้อที่ (ไร่) | ร้อยละ |
| ต.ทุ่งยางเมือง | ไม่เหมาะสม | 10,412 | 56.32 |
| เหมาะสมปานกลาง | 8,072 | 43.66 |

(ที่มา : http://agri-map-online.moac.go.th/ พ.ศ.2565)

(2) พื้นที่ปลูกข้าว

พื้นที่ปลูกข้าว ตำบลทุ่งยางเมือง จำนวน 5,755 ไร่



ภาพที่ 9 แสดงพื้นที่เหมาะสมปลูกข้าวตำบลทุ่งยางเมือง อำเภอคีรีมาศ

(3) ปริมาณการผลิต

ตำบลทุ่งยางเมือง อำเภอคีรีมาศ มีพื้นที่การปลูกข้าว 6,465 ไร่ จำนวน 577 ครัวเรือน

ตารางที่ 11 แสดงปริมาณการปลูกข้าว ตำบลทุ่งยางเมือง

|  |  |  |  |  |  |
| --- | --- | --- | --- | --- | --- |
| ตำบล | ครัวเรือนเกษตรกร | พื้นที่ปลูก (ไร่) | พื้นที่เก็บเกี่ยว (ไร่) | ผลผลิต (ตัน) | ผลผลิตต่อไร่ (กก.) |
| ทุ่งยางเมือง | 577 | 6,465 | 6,465 | 3,963 | 613 |

ที่มา : <http://farmer.doae.go.th/ecoplant/eco_report/report_rice_62_fmdfbd_ap/64/03/> พ.ศ. 2565

ภาพที่ 10 แสดงปริมาณการปลูกข้าว อำเภอคีรีมาศ จังหวัดสุโขทัย

2) สถานการณ์ใช้เทคโนโลยีการผลิต

(1) การใช้พันธุ์ดี นาปีเกษตรกรเลือกใช้พันธุ์ข้าวทั้งชนิดไวแสงและชนิดไม่ไวแสงตามแต่ความเหมาะสมของพื้นที่ชนิดไวแสงเกือบทั้งหมดเลือกใช้พันธุ์ขาวดอกมะลิ 105 ส่วนไม่ไวแสงเกษตรกรเลือกใช้ กข 41, พิษณุโลก 2, กข 29, กข 49, ชัยนาท 1, สุพรรณบุรี 90, สุพรรณบุรี 1 ฯลฯ

ข้าวนาปรังเกษตรกรเลือกใช้พันธุ์ข้าวชนิดไม่ไวแสง เช่นพันธุ์ กข 41,พิษณุโลก 2, กข 29, กข49 ฯลฯเมล็ดพันธุ์ที่เกษตรกรนำมาใช้เพาะปลูก ส่วนหนึ่งเกษตรกรเลือกซื้อจากร้านค้า ศูนย์เมล็ดพันธุ์ข้าว อีกส่วนเป็นการเก็บไว้ใช้เองเป็นช่วงๆ หรือมีการสืบทอดกับเพื่อนบ้าน ดังนั้นเมล็ดพันธุ์ข้าวส่วนหนึ่งจึงขาดคุณภาพต่อการต้านทานโรค-แมลง

(2) การเตรียมดิน ช่วงเวลาการปลูก ข้าวนาปี เกษตรกรจะเริ่มเตรียมแปลงปลูกและทำการปลูกในระหว่างเดือนพฤษภาคม-กรกฎาคม ข้าวนาปรัง เกษตรกรจะเริ่มเตรียมแปลงปลูกและทำการปลูกในระหว่างเดือนพฤศจิกายน-ธันวาคม โดยเกษตรกรจะไถดะทิ้งไว้ก่อน ก่อนจะไถแปรและทำเทือก

(3) การปลูก วิธีการปลูก เมื่อเตรียมดินพร้อมแล้วเกษตรกรจะใช้วิธีการปลูกโดยการหว่านสำรวยในพื้นที่มีน้ำและหว่านแห้งในเขตพื้นที่อาศัยน้ำฝน อัตราการใช้เมล็ดพันธุ์ 30-35 กิโลกรัมต่อไร่

(4) ระบบการให้น้ำระบบ การให้น้ำเป็นระบบแบบปล่อยไหลตามระดับความสูง

(5) หลังจากหว่านแล้วเกษตรกรส่วนใหญ่ใช้วิธีฉีดพ่นยาคุมวัชพืช ก่อนขังน้ำเข้าแปลงนา

(6) การใส่ปุ๋ยเกษตรกรใส่ปุ๋ยเพื่อเพิ่มผลผลิต จำนวน 2 ครั้ง ครั้งที่ 1 เมื่อข้าวงอายุได้ 30 วัน โดยใส่ปุ๋ยสูตร 46-0-0 อัตรา 25-30 กิโลกรัมต่อไร่ และจะใส่ปุ๋ยครั้งที่ 2 หลังจากหว่านครั้งที่ 1 ประมาณ 30 วัน ใช้ปุ๋ยสูตร 16-20-0/15-15-15/ 16-8-8 ตามแต่ลักษณะดินอัตรา 30 กิโลกรัมต่อไร่ ในระยะข้าวสร้างจุดอ่อน (ก่อนตั้งท้อง)

(7) การเก็บเกี่ยว เกษตรกรเก็บเกี่ยวข้าวในระยะพลับพลึง

(8) การปฏิบัติหลังการเก็บเกี่ยว ส่วนใหญ่เกษตรกรขายสด ส่วนหนึ่งตากเพื่อเก็บไว้รอขายหรือทำพันธุ์ในฤดูต่อไป

(9) การป้องกันกำจัดโรคและแมลงศัตรู การป้องกันและกำจัดโรค-แมลง เกษตรกรใช้วิธีป้องกันกำจัดโรค-แมลง โดยการพ่นสารเคมี เฉลี่ย 3 ครั้งต่อฤดูกาล การป้องกันกำจัดวัชพืช เกษตรกรใช้วิธีการป้องกันและกำจัดวัชพืชโดยการพ่นสารเคมีคุมและฆ่าหญ้า จำนวน 1 ครั้ง หลังจากข้าวงอกประมาณ 15 วัน

3) ปฏิทินการเพาะปลูก

เกษตรกรใน ตำบลทุ่งยางเมือง อำเภอคีรีมาศ มีการปลูกข้าว ดังนี้

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ชื่อสินค้า | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. |
| ข้าว |  |  |  |  |  |  |  |  |  |  |  |  |

สัญลักษณ์ ช่วงฤดูปลูก ปลูกสูงสุด

ช่วงฤดูเก็บเกี่ยว เก็บเกี่ยวสูงสุด

ภาพที่ 11 แสดงปฏิทินการเพาะปลูกข้าวนาปี ในอำเภอคีรีมาศ จังหวัดสุโขทัย

4) ต้นทุนการผลิต

ตำบลทุ่งยางเมือง อำเภอคีรีมาศ มีต้นทุนการผลิตข้าว โดยพื้นที่ในเขตชลประทานมีต้นทุนการผลิตข้าว เป็นเงิน 4,070 บาท และพื้นนอกเขตชลประทานมีต้นทุนการผลิตข้าว เป็นเงิน 4,270 บาท

ตารางที่ 12 แสดงต้นทุนการผลิตข้าว ปี 2562 อำเภอคีรีมาศ จังหวัดสุโขทัย

|  |  |  |  |
| --- | --- | --- | --- |
| ที่ | รายการ | ต้นทุนการผลิต (บาท/ไร่) | |
| ในเขตชลประทาน | นอกเขตชลประทาน |
| 1 | ค่าเตรียมดิน - ไถดะ  - ไถแปร | 250  220 | 250  220 |
| 2 | ค่าเมล็ดพันธุ์ | 550 | 550 |
| 3 | ค่าสารเคมีคุมวัชพืช | 250 | 150 |
| 4 | ค่าปุ๋ยเคมี, ฮอร์โมน | 1,500 | 1200 |
| 5 | ค่าสารเคมีกำจัดโรค-แมลง | 250 | 250 |
| 6 | ค่าน้ำมันเชื้อเพลิง | 400 | 1,000 |
| 7 | ค่ารถเกี่ยว | 550 | 550 |
| ค่าขนส่ง | | 100 | 100 |
| ค่าแรง | | 500 | 500 |
| รวม | | 4,070 | 4,270 |

(ที่มา : สำนักงานเกษตรอำเภอคีรีมาศ, พ.ศ.2565)

5) สถานการณ์การตลาด/วิถีการตลาด

(1) วิถีการตลาด การตลาดของข้าว ส่วนใหญ่เกษตรกรขายผลผลิตสดให้กับลานตากทั้งในและนอกพื้นที่ มีส่วนน้อยที่เก็บไว้ยุ้งฉางเพื่อรอราคา

(2) แหล่งรับซื้อผลผลิต/ โรงงานแปรรูป

ตำบลทุ่งยางเมือง อำเภอคีรีมาศ ไม่มีแหล่งรับซื้อผลผลิตข้าว ต้องนำไปจำหน่าย ต่างตำบล

ต่างอำเภอ

6) เกษตรกรต้นแบบในพื้นที่

ตำบลทุ่งยางเมือง อำเภอคีรีมาศ มีเกษตรกรที่เป็นต้นแบบในพื้นที่ โดยมีเกษตรกรที่เป็น Smart Farmer ต้นแบบด้านข้าว จำนวน 1 ราย ดังนี้ โดยมีองค์ความรู้ทักษะความชำนาญในเทคโนโลยีการผลิต ที่มีความโดดเด่น ด้านการลดต้นทุนการผลิต ดังนี้

ตารางที่ 13 แสดง Smart Farmer ต้นแบบในด้านการผลิตข้าว อำเภอคีรีมาศ จังหวัดสุโขทัย

| ที่ | ชื่อ – สกุล | หมู่ | ตำบล | อำเภอ | ปีที่เป็น | สาขา |
| --- | --- | --- | --- | --- | --- | --- |
| 1 | นายอนันต์ ใจเย็น | 2 | ทุ่งยางเมือง | คีรีมาศ | 2561 | ข้าว |

(ที่มา : สำนักงานเกษตรอำเภอคีรีมาศ, พ.ศ.2565)

2.2.2 ชนิดสินค้าอ้อยโรงงาน

1) พื้นที่เหมาะสม/ไม่เหมาะสม


(1) เขตความเหมาะสม

ตำบลทุ่งยางเมือง อำเภอคีรีมาศ มีพื้นที่ที่เหมาะสมสำหรับปลูกอ้อยโรงงาน จำนวน 10,810 ไร่ แบ่งเป็นพื้นที่มีความเหมาะสมมาก (S1) จำนวน 2 ไร่ คิดเป็นร้อยละ 0.01 พื้นที่เหมาะปานกลาง (S2) จำนวน 10,809 ไร่ คิดเป็นร้อยละ 99.99

ตารางที่ 14 แสดงร้อยละแต่ละระดับชั้นความเหมาะสมสำหรับปลูกอ้อยโรงงานตำบลทุ่งยางเมือง

|  |  |  |  |
| --- | --- | --- | --- |
| ตำบล | ความเหมาะสม | เนื้อที่ (ไร่) | ร้อยละ |
|  | เหมาะสมสูง | 2 | 0.01 |
| เหมาะสมปานกลาง | 10,809 | 99.99 |


(ที่มา : http://agri-map-online.moac.go.th/ พ.ศ.2565)



ภาพที่ 11 แสดงพื้นที่เหมาะสมปลูกอ้อยโรงงาน ตำบลทุ่งยางเมือง อำเภอคีรีมาศ


(2) พื้นที่ปลูกอ้อยโรงงาน

ตำบลทุ่งยางเมือง อำเภอคีรีมาศ จังหวัดสุโขทัย มีพื้นที่ปลูกอ้อยโรงงาน จำนวน 7,502 ไร่



ภาพที่ 12 แผนที่แสดงพื้นที่ปลูกอ้อยโรงงานตำบลทุ่งยางเมือง อำเภอคีรีมาศ

(3) พื้นที่ปลูกอ้อยโรงงาน ตามระดับชั้นความเหมาะสม

 ตำบลทุ่งยางเมือง อำเภอคีรีมาศ มีพื้นที่ปลูกอ้อยโรงงาน ตามระดับชั้นความเหมาะสม ร้อยละ 87.98 พื้นที่เหมาะปานกลาง (S2) ร้อยละ 12.02

ภาพที่ 13 แผนที่แสดงพื้นที่ปลูกอ้อยโรงงาน ตามระดับชั้นความเหมาะสม อำเภอคีรีมาศ

2) ปริมาณการผลิต

ตำบลทุ่งยางเมือง อำเภอคีรีมาศ จังหวัดสุโขทัย มีพื้นที่ปลูกอ้อยโรงงาน จำนวน 7,502 ไร่

ตารางที่ 15 แสดงปริมาณการปลูกอ้อยโรงงานตำบลทุ่งยางเมือง อำเภอคีรีมาศ จังหวัดสุโขทัย

|  |  |  |  |  |  |
| --- | --- | --- | --- | --- | --- |
| ตำบล | ครัวเรือนเกษตรกร | พื้นที่ปลูก (ไร่) | พื้นที่เก็บเกี่ยว (ไร่) | ผลผลิต (ตัน) | ผลผลิตต่อไร่ (ตัน) |
| ทุ่งยางเมือง | 142 | 7,502 | 7,502 | 60,016 | 8 |

ที่มา : สำนักงานเกษตรอำเภอคีรีมาศ, 2565

3) สถานการณ์ใช้เทคโนโลยีการผลิต

การใช้พันธุ์ เกษตรกรนิยมปลูกพันธุ์ ขอนแก่น 3 , LK9211 ซึ่งเป็นพันธุ์ที่ให้ผลผลิตต่อไร่สูง และมีความเหมาะสมกับพื้นที่

การเตรียมดิน เกษตรกรจะมีการเตรียมดิน จำนวน 3 ครั้ง ครั้งที่ 1 ไถดะ ครั้งที่ 2 ไถแปร และครั้งที่ 3 เป็นการไถยกร่อง

ระยะปลูก เกษตรกรจะทำการปลูก ระยะห่างระหว่างแถว 100-130 เซนติเมตร ระยะห่างระหว่างหลุม 50 เซนติเมตร หลุมละ 2 ท่อน จะใช้พันธุ์อ้อย 1 ตันต่อไร่

การใส่ปุ๋ย เกษตรกรจะทำการใส่ปุ๋ย จำนวน 2 ครั้ง ครั้งที่ 1 ใส่หลังปลูกประมาณ 1 เดือน ครั้งที่ 2 ใส่ในขณะอ้อยอายุได้ 3 เดือน ใช้ปุ๋ยสูตร 15-15-15, 16-16-8, 12-24-12, 46-0-0 อัตราการใช้ 25-50 กิโลกรัมต่อไร่

การป้องกันและกำจัดโรค-แมลง จะทำการฉีดสารเคมีเมื่อมีการระบาดของโรค-แมลงเท่านั้น

การป้องกันและกำจัดวัชพืช นอกจากวัชพืชจะถูกทำลายจากการไถพรวนแล้ว เกษตรกรได้ใช้สารเคมีกำจัดวัชพืชฉีดพ่นเพื่อฆ่าวัชพืชในระยะที่อ้อยมีอายุ 2-3 เดือน ก่อนการใส่ปุ๋ยครั้งที่ 2

การเก็บเกี่ยว เกษตรกรจะทำการเก็บเกี่ยวอ้อย 2 ลักษณะ คือ

- การเก็บเกี่ยวโดยการตัดสด เมื่ออ้อยสุกแก่เต็มที่หรือก่อนออกดอก

- การเก็บเกี่ยวโดยการเผาก่อนตัดซึ่งจะทำให้อ้อยเสียคุณภาพ

การเก็บรักษา เมื่อทำการเก็บเกี่ยวเสร็จแล้วจะส่งโรงงานทันที โดยเฉพาะอ้อยที่ทำการเก็บเกี่ยวโดยการเผาไฟก่อนตัด เพราะจะทำให้อ้อยเสื่อมคุณภาพความหวานลดลง

4) ปฏิทินการเพาะปลูก

เกษตรกรในตำบลทุ่งยางเมือง มีการปลูกอ้อยโรงงาน ฤดูการปลูกเริ่มตั้งแต่เดือนพฤศจิกายน ถึงเดือนกุมภาพันธ์ ปลูกสูงสุดในเดือนพฤศจิกายน การเก็บเกี่ยวระหว่างพฤศจิกายน ถึงเดือนเมษายน เก็บเกี่ยวสูงสุดในเดือนมกราคม โดยมีปฏิทินการเพาะปลูกอ้อยโรงงาน ในอำเภอคีรีมาศ จังหวัดสุโขทัย ดังนี้

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ชื่อสินค้า | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. | ต.ค. | พ.ย. | ธ.ค. |
| อ้อยโรงงาน |  |  |  |  |  |  |  |  |  |  |  |  |

สัญลักษณ์ ช่วงฤดูปลูก ปลูกสูงสุด

ช่วงฤดูเก็บเกี่ยว เก็บเกี่ยวสูงสุด

ภาพที่ 14 แสดงปฏิทินการเพาะปลูกอ้อยโรงงาน ในอำเภอคีรีมาศ จังหวัดสุโขทัย

5) ต้นทุนการผลิต

อำเภอคีรีมาศ มีต้นทุนการผลิตอ้อยโรงงาน เป็นเงิน 8,440 บาท/ไร่ (ปีแรก)

ตารางที่ 16 แสดงต้นทุนการผลิตอ้อยโรงงาน ต่อไร่ ปี 2562 ตำบลทุ่งยางเมือง

| ที่ | รายการ | ต้นทุนการผลิต (บาท/ไร่) | | |
| --- | --- | --- | --- | --- |
| ปีปลูก | ปีที่ 1 | ปีที่ 2 |
| 1 | ค่าเตรียมดิน | 1,600 | - | - |
| 2 | ค่าจ้างปลูก | 900 | - | - |
| 3 | ค่าชักร่อง พูนโคน/ใส่ปุ๋ย | 440 | 440 | 440 |
| 4 | ค่าพันธุ์อ้อย | 2,000 | - | - |
| 5 | ค่าปุ๋ยเคมี | 750 | 750 | 750 |
| 6 | ค่าสารเคมีป้องกันกำจัดวัชพืช | 150 | 150 | 150 |
| 7 | ค่าแรงงานคนปลูก/ใส่ปุ๋ย/พ่นสารเคมี | 300 | 150 | 150 |
| 8 | ค่าจ้างตัด-ขนย้าย | 2,300 | 2,300 | 2,300 |
| รวม | | 8,440 | 3,790 | 3,790 |
| ผลผลิตเฉลี่ย (ตัน/ไร่) | | 10 | 8 | 7 |
| ราคาผลผลิต/ตัน(บาท) | | 800 | 800 | 800 |
| รายได้รวม (บาท/ไร่) | | 8,000 | 6,400 | 5,600 |
| กำไรสุทธิ (บาท/ไร่) | | -440 | 2,610 | 1,810 |

(ที่มา สำนักงานเกษตรอำเภอคีรีมาศ พ.ศ.2565)

6) สถานการณ์การตลาด/วิถีการตลาด

ผลผลิตทั้งหมดจัดส่งเป็นวัตถุดิบเข้าโรงงาน ทั้งหมด 3 โรงงานคือ โรงงานไทยเอกลักษณ์ โรงงานนครเพชร และโรงงานทิพย์สุโขทัย ซึ่งตำบลทุ่งยางเมือง อำเภอคีรีมาศ จังหวัดสุโขทัย ไม่มีจุดรับซื้ออ้อยโรงงาน

7) เกษตรกรต้นแบบในพื้นที่

อำเภอคีรีมาศ มีเกษตรกรที่เป็นต้นแบบในพื้นที่ โดยมีเกษตรกรที่เป็น Smart Farmer ต้นแบบ ด้านอ้อยโรงงาน จำนวน 1 ราย โดยเกษตรกรมีองค์ความรู้ทักษะความชำนาญในเทคโนโลยีการผลิต ที่มีความโดดเด่น คือด้านการจัดการลดต้นทุนการผลิต

ตารางที่ 17 แสดง Smart Farmer ต้นแบบ ตำบลทุ่งยางเมือง อำเภอคีรีมาศ จังหวัดสุโขทัย

| ที่ | ชื่อ – สกุล | หมู่ | ตำบล | อำเภอ | ปีที่เป็น | สาขา |
| --- | --- | --- | --- | --- | --- | --- |
| 1 | นายชูชาติ ดีบุญ | 3 | ทุ่งยางเมือง | คีรีมาศ | 2564 | อ้อยโรงงาน |

(ที่มา : สำนักงานเกษตรอำเภอคีรีมาศ พ.ศ.2565)

**2.3 ศักยภาพพื้นที่/ทรัพยากรการเกษตร**

2.3.1 ทรัพยากรดิน

พื้นที่ตำบลทุ่งยางเมือง มีพื้นที่ทั้งสิ้น 18,428 ไร่ส่วนใหญ่เป็นพื้นที่ราบ เหมาะสมกับการ


ทำไร่ ทำนา ทำสวน พืชผัก และ ผลไม้

กลุ่มชุดดินในพื้นที่ดอน เขตดินแห้ง กลุ่มชุดดินที่ 33

ลักษณะเด่น กลุ่มดินทรายแป้งละเอียดหรือดินร่วนละเอียดลึกมากที่เกิดจากตะกอนแม่น้ำหรือตะกอนน้ำพารูปพัด ปฏิกิริยาดินเป็นกรดเล็กน้อยถึงเป็นกลาง การระบายน้ำดีถึงดีปานกลาง ความอุดมสมบูรณ์ปานกลาง

ปัญหา ขาดแคลนน้ำในระยะที่ฝนทิ้งช่วงนาน บางพื้นที่อาจพบชั้นดานแข็งที่เกิดจากการเกษตรกรรม

แนวทางการจัดการ ปลูกพืชไร่หรือพืชผัก ไถพรวนขณะที่ดินมีความชื้นที่เหมาะสมและที่ความแตกต่างกันในแต่ละปี เพื่อทำลายชั้นดานและป้องกันการเกิดชั้นดาน จัดระบบการปลูกพืชหมุนเวียนให้มีการปลูกพืชบำรุงดินอยู่ด้วย ปรับปรุงดินด้วยปุ๋ยหมักหรือปุ๋ยคอก 2-3 ตัน/ไร่ หรือไถกลบพืชปุ๋ยสด (หว่านเมล็ดถั่วพร้า 8-10 กิโลกรัม/ไร่ เมล็ดถั่วพุ่ม 6-8 กิโลกรัม/ไร่ หรือปอเทือง 4-6 กิโลกรัม/ไร่ ไถกลบระยะออกดอก ปล่อยไว้ 1-2 สัปดาห์) ร่วมกับปุ๋ยเคมีหรือปุ๋ยอินทรีย์น้ำ มีวัสดุคลุมดิน หรือทำแนวรั้วหญ้าแฝก มีการใช้ปุ๋ยเคมีหรือปุ๋ยอินทรีย์น้ำตามชนิดพืชที่ปลูก เพื่อรักษาความสามารถในการผลิตของดินไว้ไม่ให้เสื่อมโทรมลง พัฒนาแหล่งน้ำและจัดระบบการให้น้ำในแปลงปลูก



ภาพที่ 15 แสดงพื้นที่แสดงทรัพยากรดินตำบลทุ่งยางเมือง อำเภอคีรีมาศ จังหวัดสุโขทัย

(ที่มา : http://agri-map-online.moac.go.th)

2.3.2 ทรัพยากรน้ำ

ตำบลทุ่งยางเมืองไม่มีแม่น้ำไหลผ่านแต่จะมีคลองน้ำเย็นไหลผ่าน และบึงขนาดใหญ่หลายแห่ง การกักเก็บน้ำยังไม่ดีพอทำให้เกิดปัญหาการขาดน้ำใช้ในการเกษตรไม่เพียงพอในช่วงฤดูแล้ง การทำการเกษตร ส่วนมากอาศัยน้ำจากน้ำฝน

*แหล่งน้ำที่สำคัญ*

ตำบลทุ่งยางเมือง อยู่นอกเขตชลประทาน มีแหล่งน้ำที่สำคัญในตำบลทุ่งยางเมือง ประกอบด้วย

- คลองน้ำเย็น 1 แห่ง

* คลองยาง 1 แห่ง
* คลองน้ำไหล1 แห่ง
* บึงซ่านน้ำ1 แห่ง
* บึงซ่านแห้ง 1 แห่ง

*แหล่งน้ำที่สร้างขึ้น*

- บ่อน้ำตื้น 75 บ่อ

- บ่อโยก 8 บ่อ

- ประปาหมู่บ้าน 7 แห่ง

- สระเก็บน้ำ 5 แห่ง

*แหล่งน้ำใต้ดิน* บ่อบาดาลอำเภอคีรีมาศ จังหวัดสุโขทัย รวมทั้งสิ้น 114 บ่อ แยกรายตำบลได้ดังนี้

|  |  |  |  |
| --- | --- | --- | --- |
| ตำบลทุ่งยางเมือง | จำนวน | 23 | บ่อ |

ภาพที่ 16 แสดงแหล่งน้ำใต้ดินตำบลทุ่งยางเมือง จังหวัดสุโขทัย

(ที่มา : http://agri-map-online.moac.go.th/ พ.ศ.2565)

- แหล่งน้ำผิวดิน ได้แก่น้ำในแม่น้ำลำคลอง ทะเลสาบและในพื้นที่ชุ่มน้ำที่เป็น[น้ำจืด](http://local.environnet.in.th/wiki/%E0%B8%99%E0%B9%89%E0%B8%B3%E0%B8%88%E0%B8%B7%E0%B8%94) ปกติน้ำผิวดินจะได้รับการเติมจากฝน อำเภอคีรีมาศ มีแหล่งน้ำผิวดินที่ใช้ทำการเกษตรดังนี้ แหล่งน้ำจากกรมพัฒนาที่ดิน จำนวน 19 แห่ง โครงการชลประทานขนาดเล็ก จำนวน 1 แห่ง

ภาพที่ 17 แสดงแหล่งน้ำผิวดินอำเภอคีรีมาศ จังหวัดสุโขทัย

(ที่มา : http://agri-map-online.moac.go.th/ พ.ศ.2565)

2.3.3 ทรัพยากรน้ำมัน   
 ตำบลทุ่งยางเมืองมีการสำรวจพบแหล่งน้ำมันปิโตรเลียมปัจจุบันมีการขุดเจาะและนำ

น้ำมันดิบขึ้นมาใช้แล้วจำนวน 6 บ่อ ตำบลทุ่งยางเมืองได้รับประโยชน์ด้วยการคืนภาษีกลับมาพัฒนาท้องถิ่นปีหนึ่งๆ หลายล้านบาทโดยผ่านทางองค์การบริหารส่วนตำบล ทำให้ตำบลทุ่งยางเมืองมีการพัฒนาอย่างรวดเร็ว

**2.4 ประเด็นปัญหา สภาพของปัญหาแนวทางการแก้ไข**

ตารางที่ 18 แสดงประเด็นปัญหา สภาพของปัญหาและแนวทางการแก้ไข

| ปัญหาและกลุ่มของปัญหา | สภาพของปัญหา | แนวทางการแก้ไข | หมู่บ้านเป้าหมาย | ความสำคัญเร่งด่วน |
| --- | --- | --- | --- | --- |
| **1.ด้านพื้นที่และทรัพยากร** |  |  |  |  |
| ด้านพื้นที่และทรัพยากร  1.แหล่งน้ำ  2.ดิน | -พื้นที่ส่วนใหญ่ขาดแหล่งน้ำเพื่อการเกษตร  -ดินขาดความอุดมสมบูรณ์ | -ปรับเปลี่ยนระบบการปลูกพืช  -ฟื้นฟูโครงสร้างดิน | ทั้ง 5 หมู่บ้าน | 1 |
| ด้านการผลิตและการตลาด  (ตามรายชนิดที่สำคัญ)  1.ข้าว  2. ข้าวโพดเลี้ยงสัตว์  3.มันสำปะหลัง  4.อ้อยโรงงาน | 1.ข้าว  -เมล็ดพันธุ์ไม่มีคุณภาพ  -ต้นทุนการผลิตสูง  -แหล่งรับซื้อในพื้นที่มีน้อย  2. ข้าวโพดเลี้ยงสัตว์  -ต้นทุนการผลิตสูง  3.มันสำปะหลัง  -ขาดแคลนท่อนพันธุ์ดี  -ต้นทุนการผลิตสูง  -แหล่งรับซื้อมีน้อย  4.อ้อยโรงงาน  -ราคาตกต่ำ | 1.ข้าว  -ส่งเสริมการจัดทำแปลงเมล็ดพันธุ์ข้าวพันธุ์ดี  -ถ่ายทอดเทคโนโลยีการผลิตที่ถูกต้องและเหมาะสม  2. ข้าวโพดเลี้ยงสัตว์  -ถ่ายทอดเทคโนโลยีการผลิตที่ถูกต้องและเหมาะสม  3.มันสำปะหลัง  -ส่งเสริมการจัดทำแปลงท่อนพันธุ์ดี  -ถ่ายทอดเทคโนโลยีการผลิตที่ถูกต้องและเหมาะสม  4.อ้อยโรงงาน  -ถ่ายทอดเทคโนโลยีการผลิตที่ถูกต้องและเหมาะสมลดต้นทุนการผลิต | ทั้ง 5 หมู่บ้าน | 2 |
| ด้านเกษตรและองค์กรการเกษตร  1.เกษตรกรต้นแบบที่ประสบความสำเร็จ  2.การรวมกลุ่ม | 1.เกษตรกรต้นแบบยังมีจำนวนน้อย  2.ขาดการรวมกลุ่ม  3. กลุ่มที่มีอยู่ยังขาดความเข้มแข็ง | 1.ค้นหา SF ที่มีความพร้อม  2.ส่งเสริมการรวมกลุ่มเพื่อเพิ่มศักยภาพ  3. พัฒนาศักยภาพกลุ่มที่มีอยู่เพื่อสร้างความเข้มแข็ง | ทั้ง 5 หมู่บ้าน | 3 |
| ด้านการแปรรูปและผลิตภัณฑ์  1.องค์ความรู้  2.ทุน  3.การตลาด | 1.ขาดองค์ความรู้การแปรรูปสมัยใหม่  2.ขาดทุนดำเนินการ  3.ขาดตลาดที่แน่นอน | 1.ถ่ายทอดเทคโนโลยีสมัยใหม่  2.ส่งเสริมการรวมกลุ่มเพื่อเข้าถึงแหล่งเงินทุน  3. ส่งเสริมด้านการตลาด | ทั้ง 5 หมู่บ้าน | 4 |

**2.5 การจัดทำ TOWS Matrix**

23

**ตารางที่ 1**9 แสดงการวิเคราะห์ตาราง TOWS Matrix

|  |  |  |
| --- | --- | --- |
|  | **จุดแข็ง(S)**  1.มีพื้นที่เหมาะสมสำหรับการปลูกข้าว S1+S2  2.พื้นที่เหมาะสมสำหรับปลูกพืชหลากหลาย  3.มีกลุ่มเกษตรกรต้นแบบ+SF  4.เกษตรกรมีความตื่นตัวในการพัฒนาตนเองและสนใจเทคโนโลยีใหม่ๆ | **จุดอ่อน(W)**  1.น้ำท่วมซ้ำซากบางพื้นที่  2.ระบบชลประทานไม่ทั่วถึง  3.ปลูกพืชเชิงเดี่ยว  4.สินค้ามีมาตรฐานน้อย  5.SF ไม่ครบทุกพืช  6.เกษตรกรไม่Active อายุเฉลี่ยสูง  7.ขาดการปรับปรุงบำรุงดิน  8. ต้นทุนการผลิตสูง |
| **โอกาส(O)**  1.มีหน่วยงานสนับสนุนด้านมาตรฐานการผลิต  2.การคมนาคมสะดวก  3.ตลาดสินค้าเกษตรได้มาตรฐานเปิดกว้าง  4.มีนโยบายสนับสนุนจากภาครัฐและเอกชน  5.มีงบสนับสนุนจากอปท.  6.มีแหล่งเงินทุน(ธกส./กองทุนหมู่บ้าน) | **กลยุทธ์เชิงรุก SO**  1. ส่งเสริมสินค้า GAP+Organic  2.พัฒนาตลาดเกษตรกร  3.สร้างเครือข่ายเกษตรกร ศูนย์เรียนรู้  4.ส่งเสริมและพัฒนาการแปรรูปสินค้า  5.การท่องเที่ยวเชิงเกษตร  6.ส่งเสริมการผลิตเมล็ดพันธ์ข้าวพันธุ์ดี | **กลยุทธ์เชิงแก้ไข WO**  1.สร้างแหล่งชลประทาน/แหล่งกักเก็บน้ำ  2.ปรับเปลี่ยนการปลูกพืชหรือปลูกพืชหลากหลาย  3.จัดทำโครงการด้านพัฒนาสินค้าเกษตร/มาตรฐานการผลิต  4.พัฒนา SF  5.โครงการพัฒนาประสิทธิภาพการผลิตพืช  6.สร้างแรงจูงใจในการพัฒนาตนเอง  7.ส่งเสริมการลดต้นทุนการผลิต |
| **ภัยคุกคาม(T)**  1.ขาดแหล่งรับซื้อผลผลิต  2.พ่อค้าคนกลางมีอำนาจกดราคา  3.ภัยธรรมชาติ  4. พื้นที่บางส่วน | **กลยุทธ์เชิงป้องกัน ST**  1.จัดระบบการปลูกพืช  2.โครงการสร้างตลาดเกษตร/กลุ่มเครือข่าย+ | **กลยุทธ์เชิงรับ WT**  1.สร้างอาชีพเสริมให้เกษตรกร  2.สร้าง YSF |

**2.6 กลยุทธ์**การพัฒนา

**1) กลยุทธ์เชิงรุก SO**

1.1 ส่งเสริมสินค้า GAP+Organic

1.2 ตลาดเกษตรกร

1.3 สร้างเครือข่ายเกษตรกร ศูนย์เรียนรู้

1.4 ส่งเสริมและพัฒนาการแปรรูปสินค้า

1.5 การท่องเที่ยวเชิงเกษตร

1.6 ส่งเสริมการผลิตเมล็ดพันธ์ข้าวพันธุ์ดี

24

**2) กลยุทธ์เชิงแก้ไข WO**

2.1 แหล่งชลประทาน/แหล่งกักเก็บน้ำ

2.2 ปรับเปลี่ยนการปลูกพืชหรือปลูกพืชหลากหลาย

2.3 จัดทำโครงการด้านพัฒนาสินค้าเกษตร/มาตรฐานการผลิต

2.4 พัฒนา SF

2.5 โครงการพัฒนาประสิทธิภาพการผลิตพืช

2.6 สร้างแรงจูงใจในการพัฒนาตนเอง

2.7 7.ส่งเสริมการลดต้นทุนการผลิต

**3) กลยุทธ์เชิงป้องกัน ST**

3.1 จัดระบบการปลูกพืช

3.2 โครงการสร้างตลาดเกษตร/กลุ่มเครือข่าย

**4) กลยุทธ์เชิงรับ WT**

4.1 สร้างอาชีพเสริมให้เกษตรกร

4.2 สร้าง YSF

**บทที่ 3**

แนวทางการพัฒนาการเกษตรระดับตำบล

**3.1 พัฒนาการผลิตรายสินค้า**

3.1.1 ข้าว

1) เป้าหมาย ลดต้นทุนการผลิต ผลผลิตที่ได้มีคุณภาพและผ่านการรับรองมาตรฐาน เกษตรกรพึ่งพาตนเองได้อย่างยั่งยืน

2) กลยุทธ์

กลยุทธ์ที่ 1 พัฒนาประสิทธิภาพการผลิตข้าว

โครงการที่ 1 โครงการส่งเสริมการเพิ่มประสิทธิภาพการผลิตข้าว

โครงการที่ 2 โครงการส่งเสริมการผลิตข้าวเพื่อผ่านการรับรองมาตรฐาน

กลยุทธ์ที่ 2 ส่งเสริมการตลาดและพัฒนาการแปรรูปสินค้าจากข้าว

โครงการที่ 1 โครงการส่งเสริมการแปรรูปจากข้าว

3.1.2 ข้าวโพดเลี้ยงสัตว์

1) เป้าหมาย ลดต้นทุนการผลิต พัฒนาประสิทธิภาพการจัดการศัตรูข้าวโพดเลี้ยงสัตว์และ เกษตรกรพึ่งพาตนเองได้อย่างยั่งยืน

กลยุทธ์ที่ 1 พัฒนาประสิทธิภาพการผลิตข้าวโพดเลี้ยงสัตว์

โครงการที่ 1 โครงการส่งเสริมการเพิ่มประสิทธิภาพการผลิตข้าวโพดเลี้ยงสัตว์

กลยุทธ์ที่ 2 เพิ่มองค์ความรู้ด้านโรคและแมลงศัตรูข้าวโพดเลี้ยงสัตว์

โครงการที่ 1 โครงการเพิ่มประสิทธิภาพการจัดการโรคและแมลงศัตรู ข้าวโพดเลี้ยงสัตว์

3.1.3 มันสำปะหลัง

1) เป้าหมาย ลดต้นทุนการผลิต พัฒนาประสิทธิภาพการผลิตมันสำปะหลังและเกษตรกร พึ่งพาตนเองได้อย่างยั่งยืน

กลยุทธ์ที่ 1 พัฒนาประสิทธิภาพการผลิตมันสำปะหลัง

โครงการที่ 1 โครงการส่งเสริมการเพิ่มประสิทธิภาพการผลิตมันสำปะหลัง

กลยุทธ์ที่ 2 เพิ่มองค์ความรู้ด้านการจัดการโรคและแมลงศัตรูในมันสำปะหลัง

โครงการที่ 1 โครงการเพิ่มประสิทธิภาพการจัดการโรคและแมลงศัตรูมันสำปะหลัง

3.1.4 อ้อยโรงงาน

1) เป้าหมาย ลดต้นทุนการผลิต พัฒนาประสิทธิภาพการผลิตอ้อยโรงงานและเกษตรกร พึ่งพาตนเองได้อย่างยั่งยืน

กลยุทธ์ที่ 1 พัฒนาประสิทธิภาพการผลิตอ้อยโรงงาน

โครงการที่ 1 โครงการส่งเสริมการเพิ่มประสิทธิภาพการผลิตอ้อยโรงงาน

กลยุทธ์ที่ 2 เพิ่มองค์ความรู้ด้านการจัดการโรคและแมลงศัตรูอ้อยโรงงาน

โครงการที่ 1 โครงการเพิ่มประสิทธิภาพการจัดการโรคและแมลงศัตรูอ้อยโรงงาน

**3.2 พัฒนาเกษตรกร/กลุ่ม/องค์กรเกษตรกร**

26

3.2.1 YSF

1) เป้าหมาย มีกลุ่มเกษตรกรรุ่นใหม่YSF ที่เข้มแข็ง และมีเครือข่าย

กลยุทธ์ที่ 1เพิ่มศักยภาพ YSF

โครงการที่ 1 โครงการพัฒนาศักยภาพ YSF

กลยุทธ์ที่ 2 สร้างเครือข่าย YSF

โครงการที่ 1 โครงการพัฒนาเครือข่าย YSF

3.2.2 วิสาหกิจชุมชน

1) เป้าหมาย มีกลุ่มวิสาหกิจชุมชนที่มีความเข้มแข็ง และมีเครือข่าย

กลยุทธ์ที่ 1 พัฒนาศักยภาพวิสาหกิจชุมชน

โครงการที่ 1 โครงการพัฒนาศักยภาพวิสาหกิจชุมชน

กลยุทธ์ที่ 2 สร้างเครือข่ายวิสาหกิจชุมชน

โครงการที่ 1 โครงการพัฒนาเครือข่ายวิสาหกิจชุมชน

**3.3 พัฒนาพื้นที่และทรัพยากรเกษตร**

3.3.1 ที่ดิน

1) เป้าหมาย ฟื้นฟูโครงสร้างดินให้เหมาะสมสำหรับการปลูกพืชเกษตรกรมีความเข้าใจเกี่ยวกับการ ปลูกพืชตามความเหมาะสมของดิน

กลยุทธ์ที่ 1 ฟื้นฟูโครงสร้างดิน

โครงการที่ 1 โครงการปรับปรุงบำรุงดินเพื่อเพิ่มประสิทธิภาพการผลิตพืช

โครงการที่ 2 โครงการส่งเสริมลดการเผาในไร่นา

กลยุทธ์ที่ 2 ส่งเสริมการปลูกพืชตามความเหมาะสมของดิน (Zonning)

โครงการที่ 1 โครงการส่งเสริมการปลูกพืชตามความเหมาะสมของดิน (Zonning)

3.3.2 แหล่งน้ำ

1) เป้าหมาย มีแหล่งน้ำเพียงพอต่อการเพาะปลูกพืช เกษตรกรรู้คุณค่าของการใช้น้ำเพื่อการ ผลิตทางการเกษตร

กลยุทธ์ที่ 1พัฒนาแหล่งน้ำ

โครงการที่ 1 โครงการพัฒนาแหล่งน้ำเพื่อการเกษตร

กลยุทธ์ที่ 2สร้างความเข้าใจเกี่ยวกับการใช้น้ำอย่างรู้คุณค่า

โครงการที่ 1 โครงการสร้างความเข้าใจเกี่ยวกับการใช้น้ำอย่างรู้คุณค่า

**ภาคผนวก**

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาการผลิตสินค้า | 1. โครงการส่งเสริมการเพิ่มประสิทธิภาพการผลิตข้าว | 1.เพื่อลดต้นทุนการผลิต  2.เพื่อพัฒนาคุณภาพสินค้า | 150 ราย | 5 หมู่บ้าน | 1.เวทีเรียนรู้  2.แปลงสาธิต | 30 ราย | 20,000 | 30 ราย | 20,000 | 30 ราย | 20,000 | 30 ราย | 20,000 | 30 ราย | 20,000 | สนง.กษอ.  คีรีมาศ, อบต.ทุ่งยางเมือง |
|  | 2. โครงการส่งเสริมการผลิตข้าวเพื่อผ่านการรับรองมาตรฐาน | 1.เพื่อพัฒนาคุณภาพสินค้าให้ได้มาตรฐาน  2.เพื่อยกระดับรายได้เกษตรกร | 50 ราย | 5 หมู่บ้าน | 1.เวทีเรียนรู้  2. ขอรับรองมาตรฐาน | 10 ราย | 10,000 | 10 ราย | 10,000 | 10 ราย | 10,000 | 10 ราย | 10,000 | 10 ราย | 10,000 | สนง.กษอ.  คีรีมาศ, อบต.ทุ่งยางเมือง |
|  | 3.โครงการส่งเสริมผลิตเมล็ดข้าวพันธุ์ดี | 1.เพื่อยกระดับรายได้เกษตรกร  2.เพื่อพัฒนารูปแบบสินค้า | 30 ราย | 5 หมู่บ้าน | 1. เวทีเรียนรู้  2.สนับสนุนงบประมาณด้านการพัฒนาผลิตภัณฑ์ | 30 ราย | 20,000 | 30 ราย | 20,000 | 30 ราย | 20,000 | - | - | - | - | สนง.กษอ.  คีรีมาศ, อบต.ทุ่งยางเมือง |

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล (ต่อ)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาการผลิตสินค้า | 4. โครงการส่งเสริมการเพิ่มประสิทธิภาพการผลิตข้าวโพดเลี้ยงสัตว์ | 1.เพื่อลดต้นทุนการผลิต  2.เพื่อเพิ่มปริมาณผลผลิตเฉลี่ย/ไร่ | 30 ราย | 5 หมู่บ้าน | 1.เวทีเรียนรู้  2.แปลงสาธิต | 30 ราย | 30,000 | 30 ราย | 30,000 | 30 ราย | 30,000 | - | - | - | - | สนง.กษอ.  คีรีมาศ, อบต.ทุ่งยางเมือง |
|  | 5. โครงการเพิ่มประสิทธิภาพการจัดการโรคและแมลงศัตรูข้าวโพดเลี้ยงสัตว์ | 1.เพื่อให้เกษตรกรจัดการเข้าใจวิธีการจัดการโรค/แมลงศัตรู | 100 ราย | 5 หมู่บ้าน | 1.เวทีเรียนรู้  2.สนับสนุนสารชีวภัณฑ์ | 20  ราย | 10,000 | 20  ราย | 10,000 | 20  ราย | 10,000 | 20  ราย | 10,000 | 20  ราย | 10,000 | สนง.กษอ.  คีรีมาศ, อบต.ทุ่งยางเมือง |
|  | 6.โครงการส่งเสริมการเพิ่มประสิทธิภาพการผลิตมันสำปะหลัง | 1.เพื่อลดต้นทุนการผลิต  2.เพื่อเพิ่มปริมาณผลผลิตเฉลี่ย/ไร่ | 20 ราย | 5 หมู่บ้าน | 1.เวทีเรียนรู้  2.สนับสนุนท่อนพันธุ์ดี | 20 | 50,000 | 20 | 20,000 | 20 | 20,000 | - | - | -- |  | สนง.กษอ.  คีรีมาศ, อบต.ทุ่งยางเมือง |

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล (ต่อ)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาการผลิตสินค้า | 7.โครงการเพิ่มประสิทธิภาพการจัดการโรคและแมลงศัตรูมันสำปะหลัง | 1.เพื่อให้เกษตรกรจัดการเข้าใจวิธีการจัดการโรค/แมลงศัตรู | 50 ราย | 5 หมู่บ้าน | 1.เวทีเรียนรู้  2.สนับสนุนสารชีวภัณฑ์ | 25 ราย | 10,000 | 25 ราย | 10,000 | - | - | - | - | - | - | สนง.กษอ.  คีรีมาศ, อบต.ทุ่งยางเมือง |
|  | 8.โครงการส่งเสริมการเพิ่มประสิทธิภาพการผลิตอ้อยโรงงาน | 1.เพื่อลดต้นทุนการผลิต  2.เพื่อเพิ่มปริมาณผลผลิตเฉลี่ย/ไร่ | 150 ราย | 5 หมู่บ้าน | 1.เวทีเรียนรู้  2.สนับสนุนปัจจัยการผลิตแปลงสาธิต | 30 ราย | 20,000 | 30 ราย | 20,000 | 30 ราย | 20,000 | 30 ราย | 20,000 | 30 ราย | 20,000 | สนง.กษอ.  คีรีมาศ, อบต.ทุ่งยางเมือง |
|  | 9.โครงการเพิ่มประสิทธิภาพการจัดการโรคและแมลงศัตรูอ้อยโรงงาน | 1.เพื่อให้เกษตรกรจัดการเข้าใจวิธีการจัดการโรค/แมลงศัตรู | 100 ราย | 5 หมู่บ้าน | 1.เวทีเรียนรู้  2.สนับสนุนสารชีวภัณฑ์ | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | สนง.กษอ.  คีรีมาศ, อบต.ทุ่งยางเมือง |

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล (ต่อ)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย  (ราย) | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาเกษตรกร/กลุ่ม/องค์กรเกษตรกร | 1.โครงการเพิ่มศักยภาพ YSF | 1.เพื่อพัฒนาศักยภาพYSF | 20 ราย | 5 หมู่บ้าน | 1.เวทีเรียนรู้  2.ศึกษาดูงาน | 5 ราย | 10,000 | 5 ราย | 10,000 | 5 ราย | 10,000 | 5 ราย | 10,000 | 5 ราย | 10,000 | สนง.กษอ.  คีรีมาศ, อบต.ทุ่งยางเมือง |
|  | 2.โครงการพัฒนาเครือข่าย YSF | 1.เพื่อพัฒนาเครือข่าย YSF | 10 ราย | 5 หมู่บ้าน | 1.เวทีเรียนรู้  2.ศึกษาดูงาน | 10 ราย | 20,000 | 10 ราย | 20,000 | 10 ราย | 20,000 | - | - | - | - | สนง.กษอ.  คีรีมาศ, อบต.ทุ่งยางเมือง |
|  | 3.โครงการพัฒนาศักยภาพวิสาหกิจชุมชน | 1.เพื่อพัฒนาศักยภาพวิสาหกิจชุมชม | 3 กลุ่ม | 5 หมู่บ้าน | 1.เวทีเรียนรู้  2.ศึกษาดูงาน | 1 กลุ่ม | 30,000 | 1 กลุ่ม | 30,000 | 1กลุ่ม | 30,000 | - | - | - | - | สนง.กษอ.  คีรีมาศ, อบต.ทุ่งยางเมือง |
|  | 4.โครงการพัฒนาเครือข่ายวิสาหกิจชุมชน | 1.เพื่อพัฒนาเครือข่ายวิสาหกิจชุมชม | 3 กลุ่ม | 5 หมู่บ้าน | 1.เวทีเรียนรู้  2.ศึกษาดูงาน | - | - | - | - | - | - | 3 กลุ่ม | 10,000 | 3 กลุ่ม | 10,000 | สนง.กษอ.  คีรีมาศ, อบต.ทุ่งยางเมือง |

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล (ต่อ)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาพื้นที่ทรัพยากรการเกษตร | 1. โครงการปรับปรุงบำรุงดินเพื่อเพิ่มประสิทธิภาพการผลิตพืช | 1.เพื่อฟื้นฟูโครงสร้างดิน  2.เพื่อเพิ่มผลผลิต/ไร่ | 100 | 5 หมู่บ้าน | 1.เวทีเรียนรู้  2.แปลงสาธิต  3.สนับสนุนสารปรับโครงสร้างดินและเมล็ดพืชปุ๋ยสด | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | สนง.กษอ.  คีรีมาศ, อบต.ทุ่งยางเมือง |
|  | 2.โครงการส่งเสริมลดการเผาในไร่นา | 1.เพื่อสร้างการรับรู้ | 100 | 5 หมู่บ้าน | 1.เวทีเรียนรู้  2.แปลงสาธิต | 20 ราย | 20,000 | 20 ราย | 20,000 | 20 ราย | 20,000 | 20 ราย | 20,000 | 20 ราย | 20,000 | สนง.กษอ.  คีรีมาศ, อบต.ทุ่งยางเมือง |

**ตารางที่ 5 สรุปโครงการและงบประมาณตามแผนพัฒนาการเกษตรระดับตำบล (ต่อ)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินงาน | วิธีดำเนินงาน | ปริมาณงาน/งบประมาณ | | | | | | | | | | หน่วยงานที่รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| พัฒนาพื้นที่ทรัพยากรการเกษตร | 3.โครงการส่งเสริมการปลูกพืชตามความเหมาะสมของดิน (Zonning) | 1.เพื่อจัดระบบการปลูกพืช | 100 | 5 หมู่บ้าน | 1.เวทีเรียนรู้  2.สนับสนุนปัจจัยการผลิต | 10 ราย | 50,000 | 10 ราย | 50,000 | 10 ราย | 50,000 | - | - | - | - | สนง.กษอ.  คีรีมาศ |
|  | 4.โครงการสร้างความเข้าใจเกี่ยวกับการใช้น้ำอย่างรู้คุณค่า | 1.เพื่อสร้างการรับรู้และปลุกจิตสำนึกด้านอนุรักษ์ทรัพยากรน้ำ | 100 | 5 หมู่บ้าน | 1.เวทีเรียนรู้ | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | 20 ราย | 10,000 | สนง.กษอ.  คีรีมาศ |